Iktatószám: VFO/ 151-1 / 2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. február 12-ei nyilvános ülésére**

**Tárgy:** Hévíz város közterületein a járművel várakozás rendjéről szóló 21/2008. (X.1.) önkormányzati rendelet módosítása

**Az előterjesztő:** Papp Gábor polgármester

**Készítette:**  Babics Tamás osztályvezető

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Hévíz város közterületein a járművel várakozás rendjéről szóló **21/2008. (X.1.) önkormányzati rendelet** szabályozza a helyi közutakon, a helyi önkormányzat tulajdonában álló közforgalom elől el nem zárt magánúton, valamint tereken, parkokban és egyéb közterületeken kijelölt várakozóhelyekre, valamin a kijelölt védett várakozási övezetekre vonatkozó szabályokat.

Az elmúlt években az intézményeink életében, különösen két közoktatási feladatot ellátó iskolában, jelentős változások következtek be a fenntartó személyében. Amíg az intézményekben dolgozó pedagógusok, valamint az oktatást segítő személyzet munkajogi szempontból Hévíz Város Önkormányzatához tartozott, addig a helyi rendeletben meghatározott feltételekkel a kijelölt várakozóhelyeknél alkalmazott bérleti rendszert igénybe vehették. Az átszervezés óta a kedvezményes bérletváltás lehetősége számukra nem érhető el.

Az Illyés Gyula Általános Iskola és Alapfokú Művészeti Iskola, valamint a Bibó István Gimnázium, Szakközépiskola és Kollégiumban intézményvezetői azzal a kéréssel fordultak az Önkormányzathoz, hogy dolgozóik számára is biztosítsunk kedvezményes bérletvásárlási lehetőséget.

A Hunguest Hotel Panoráma vezetése is a dolgozói részére ingyenes parkolási lehetőséget kért, amit a Park utcában szeretnének igénybe venni. A hatályos helyi rendelet szerint ingyenes parkolási lehetőség csak a Nagyparkolóban lévő üzlettulajdonosok, bérlők számára lehetséges de ott is csak azoknak akik máshonnan az üzleteiket megközelíteni nem tudják, a többi várakozási övezetben ingyenes parkolás nem lehetséges. A nem lakossági bérletváltás lehetőségét a Hévízre gépkocsival munkába járók részére a Nagyparkolóban biztosítottuk. A bérlet ára 1 évre 20.000.-Ft. 2014. évben ebből a bérletkategóriából 70 darabot adtunk el, a bevétel 1.400.000.- Ft. A Hunguest Panoráma Hotel kérelmében kért ingyenességet nem támogatjuk, mindenképpen a fizetős bérleti konstrukció elfogadása javasolt. Az intézmény folyamosan 12 helyet foglalna el. Feltételezhetően további gazdálkodó szervezetek is hasonló igénnyel jelentkeznek. Nem megoldott a Kórház dolgozók parkolási kérdése sem. Az igény mindenképpen nagyobb mint amit a jelenlegi szabályozás (magas díj) mellet az eladási statisztikák mutatnak.

Ha azonban a bérletek árát közelítenénk a lakossági bérletek árához, akkor az növelhetné az eladások számát és nagyobb gazdasági eredményt hozna. A hévízi lakossági bérletek ára 5.000 .-Ft/év, az önkormányzati intézményi bérlet ára 1.000.- Ft/év, a nem lakossági bérlet ára pedig 20.000.- Ft/év.

Javaslatunk szerint a különböző bérletkategóriákat egységesen 4.000.- Ft/év díjban állapítanánk meg.

Ismerve a kijelölt övezetek kihasználtsági mutatóit megállapítható, hogy van olyan zóna, amely igénybevétele jóval alacsonyabb a többinél, ez a szakasz a Park utca. Ha kiterjesztenénk a nem intézményi dolgozói bérlettel igénybe vehető területeket ezzel a szakasszal, akkor különösen az év kevésbé nagy idegenforgalmat generáló hónapjaiban a parkoló zóna kihasználtságát jelentősen növelné. Ezt az utcát kérte dolgozói parkolási lehetőségére a Hunguest Hotel Panoráma is, mivel ez az utcaszakasz a két oktatási intézmény között van, így a bérlet adta parkolási lehetőséget kihasználva könnyen megközelíthető lehet a munkahely.

A bérlet kiadásának előfeltétele foglalkoztatási jogviszony fennállásának bizonyítása. A megváltott bérlettel igénybe vehető parkoló zóna határa a helyi rendeletben meghatározott III. zóna Park utcai szakaszára terjedne ki.

Más zónák területén ez a bérlet nem lenne igénybe vehető.

Tisztelt Képviselő-testület!

Az előterjesztés a tárgy és tényállásban leírtak alapján vázolt rendelettervezetet tartalmazza.

**Az önkormányzati rendelet-tervezet módosításának indokolása:**

1. § Az önkormányzati és nem lakossági alkalmazotti bérletváltási lehetőségét szabályozó rendelkezés.

2-4. § A rendelet mellékletében a bérletek használatára, a területi hatályra, a díjfizetés mértékére vonatkozó szabályokról szóló rendelkezés

5. § A rendelet hatálybalépésének kérdéseit szabályozza.

**Tisztelt Képviselő-testület!**

Az előterjesztés alapján kérem a rendelet-tervezetet megvitatni és elfogadni szíveskedjenek!

A rendelet elfogadása minősített többséget igényel.

Hévíz, 2015. február 12.

**Hévíz Város Önkormányzat Képviselő-testületének**

**……/….. (… . ..) önkormányzati rendelete**

**a Hévíz város közterületein a járművel várakozás rendjéről szóló 21/2008. (X.1.) önkormányzati rendelet** **módosításáról**

# Hévíz Város Önkormányzat Képviselő-testülete a közúti közlekedésről szóló 1988. évi I. törvény 48. §. (5) bekezdésében kapott felhatalmazás alapján, Magyarország Alaptörvényének 32. cikk (2) bekezdésében meghatározott feladatkörében eljárva a következőket rendeli el:

**1.§** A Hévíz város közterületein a járművel várakozás rendjéről szóló 21/2008. (X.1.) önkormányzati rendelet (továbbiakban Ör.) 4. § (3) bekezdése helyébe a következő rendelkezés lép:

„(3) A nem lakossági bérlet használatára az (1) és (2) bekezdés hatálya alá nem tartozó természetes és jogi személyek jogosultak, akik hévízi üzlettel rendelkeznek, illetve hévízi gazdálkodó szervezetekben, intézményekben alkalmazottak és Hévízen állnak foglalkoztatási jogviszonyban. Az üzlet működtetést, vagy a foglalkoztatási jogviszonyt igazolni kell, a vonatkozó engedély, irat, munkáltatói igazolás bemutatásával. Ezeket a feltételeket bizonyítani kell.”

**2.§** Az Ör. 4 § a következő (4) bekezdéssel egészül ki:

„(4) A Nagyparkolóban, mint zárt parkolóban, kérelemre üzletenként egy bérlet (elektronikus beléptető kártyával történő) kiadása térítésmentes. A kérelmet az ügyfélszolgálati irodába kell benyújtani (Parkolási Iroda, 8380 Hévíz, Petőfi S. u. 10-12.).”

**3. §** Az Ör. 1. melléklete helyébe a rendelet 1. melléklete lép.

**4.§** Az Ör. 2. melléklete helyébe a rendelet 2. melléklete lép.

**5. §** A rendelet a kihirdetését követő napon lép hatályba, és hatálybalépését követő napon hatályát veszti.

dr. Tüske Róbert Papp Gábor

jegyző polgármester

*1. melléklet a Hévíz Város Önkormányzat Képviselő-testületének 21/2008. (X. 1.) önkormányzati rendeletéhez*

***Várakozási övezetbe sorolt területek***

I. Zóna

Széchenyi utcai nagyparkoló - sorompós parkolási rendszer

A zónában a nem lakossági bérlet érvényes. A zónában a hévízi lakossági, valamint az intézményi alkalmazotti bérlet nem érvényes.

II. Zóna (piros)

Petőfi Sándor utca

Hévízi lakossági bérlet legfeljebb 1 óra időtartamú parkolásra jogosít, várakozási díj megfizetése nélkül parkolási tárcsa kihelyezésével.

Az élelmiszer áruház előtt kijelölt 4 db parkolóhelyen várakozási díj megfizetése nélkül, parkoló tárcsa kihelyezésével, legfeljebb 60 perc időtartamra (türelmi idő 5 perc) lehet parkolni. A tárcsán a parkolás megkezdésének idejét kell beállítani!

A nem lakossági foglalkoztatotti, valamint az intézményi alkalmazotti bérlet a zónában nem érvényes.

III. Zóna (sárga)

Honvéd utca,

Park utca,

József Attila utca,

Jókai utca

A zónában a Hévízi lakossági bérlet korlátlan idejű parkolásra jogosít kivéve a József Attila utca Honvéd utca és Rózsa köz közötti szakaszát.

A zónában az önkormányzati intézményi alkalmazotti bérlet munkanapokon 8-18 óra közötti időszakban várakozásra jogosít.

A Park utcában a nem lakossági foglalkoztatotti bérlet munkanapokon 8-18 óra közötti időszakban várakozásra jogosít.

Az egészségügyi dolgozók térítésmentesen kizárólag az orvosi rendelő udvarán parkolhatnak.

IV. Zóna (zöld)

Ady Endre utca

A zónában a bérletek nem érvényesek.

V. zóna (kék)

Zrínyi utca 1. sz. alatti parkoló,

A Kossuth Lajos utca-Széchenyi utca- GAMESZ étterem közötti szakasz,

A József Attila utca-Honvéd utca-Rózsa köz közötti szakaszon (orvosi rendelő)

A zónában várakozási díj megfizetése nélkül, jegyváltás ellenében, tárcsa kihelyezésével, legfeljebb 60 percig (türelmi idő 5 perc) lehet parkolni.

A tárcsán a parkolás megkezdésének idejét kell beállítani!

A tárcsa 200 Ft-os áron a Parkolási Irodán váltható meg.

A zónában a bérletek nem érvényesek.

*2. melléklet a Hévíz Város Önkormányzat Képviselő-testületének 21/2008. (X. 1.) önkormányzati rendeletéhez*

***A várakozási díj mértéke, valamint a bérletek ára***

I. A várakozási övezetbe sorolt területeken a várakozás díja:

**1. Díjosztályok**

A közúti járműveket az alábbi díjosztályokba kell besorolni:

*A) díjosztály*

Az 5,50 m-nél nem hosszabb gépjárművek és három vagy négykerekű motorkerékpárok.

(Személygépkocsik, vegyes használatú járművek és kisteherautók, lakóautók stb.)

*B) díjosztály*

Egyéb 5,50 m-nél hosszabb vagy 3500 kg tömeget meghaladó járművek (Autóbuszok, teherautók, járműszerelvények stb.) Ezek a gépjárművek csak a Széchenyi utcai nagyparkoló (Nagyparkoló) területén parkolhatnak.

**2. Alapdíj óránként:**

|  |  |  |  |  |  |
| --- | --- | --- | --- | --- | --- |
| **Zóna** | | Díjosztály A | | Díjosztály B | |
| I. Zóna első óra ingyenes, valamint a „Hévíz Kártya” használóinak naponta egy alkalommal további egy óra ingyenes. | | 100 Ft/óra | | 300 Ft/óra | |
| II. Zóna (piros) | | 400 Ft/óra | | - | |
| III. Zóna (sárga) | | 200 Ft/óra | | - | |
| IV. Zóna (zöld) | | 100 Ft/óra | | - | |
| V. Zóna (kék) jegyváltás ellenében, vagy tárcsa kihelyezésével egy óra ingyenes. Az engedélyezett egy órán túli parkolás esetén a IV. zónára vonatkozó pótdíjfizetési kötelezést kell alkalmazni. | | - | | - | |

Az árak az ÁFÁ-t tartalmazzák.

**3. Pótdíjak:**

A tény megállapításának időpontjától számított:

|  |  |  |  |  |  |
| --- | --- | --- | --- | --- | --- |
|  | | **Díjosztály A** | |  | |
| *a)* 15 napon belüli fizetés esetén | | II. zóna: 4 800 Ft  III. zóna: 2 400 Ft  IV. zóna: 1 200 Ft  V. zóna: 1 200 Ft | |  | |
| *b)* 15 napon túli fizetés esetén | | II. zóna: 16 000 Ft  III. zóna: 8 000 Ft  IV. zóna: 4 000 Ft  V. zóna: 4 000 Ft | |  | |
| Elveszett jegy esetén | | zóna: 2 000 Ft | |  | |

Az V. zóna kivételével a pótdíjon felül az adott zónára vonatkozó egy óra várakozási díjat is meg kell fizetni.

A parkolás üzemeltetője jogosult minden egyes kiküldött fizetési felszólítás után kezelési költséget felszámolni, mely magában foglalja az ügyviteli és a postai költségeket.

ÁFÁ-t csak a várakozási díj tartalmaz.

II. A bérletek árai

|  |  |  |  |  |  |
| --- | --- | --- | --- | --- | --- |
| A | | B | | C | |
| **Megnevezés** | | Időtartam | | Összeg (Ft) | |
| Hévízi lakossági bérlet | | éves | | 4 000 | |
| Önkormányzati intézményi alkalmazotti bérlet | | éves | | 4 000 | |
| Nem lakossági, foglalkoztatotti bérlet | | éves | | 4 000 | |
| Nem lakossági bérlet  (Nagyparkolóban elektronikus beléptető kártya használatával) | | éves | | 4 000 | |

A bérletek érvényessége tárgy év január 1-jétől következő év január 31-ig tart.

Bérlet csere díja (elveszett bérlet, gépjármű csere) 500 Ft.

Elektronikus beléptető kártya pótlásának díja 3000 Ft.

A bérletek ára az ÁFÁ-t tartalmazza.

4.

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Hévíz város közterületein a járművel várakozás rendjéről szóló 21/2008. (X.1.) önkormányzati rendelet módosítása

**Társadalmi-gazdasági hatása**: Az nem lakossági bérlet bevezetése az alkalmazottak munkába járása, a személygépkocsi parkolási gondjain enyhítő intézkedés, mely növeli a vidékről munkába járok elégedettségét.

**Költségvetési hatása**: csekély költséggel jár a számlázó rendszer szoftverének átállítása, hosszútávon bevételt generál.

**Környezeti, egészségi hatása**: Nincs

**Adminisztratív terheket befolyásoló hatása**: csekély

**Egyéb hatása**: Nincs

**A rendelet megalkotásának szükségessége**: Állampolgári elégedettség növelése.

**A rendelet megalkotása elmaradása esetén várható következmények**: nincs

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Hévíz város közterületein a járművel várakozás rendjéről szóló 21/2008. (X. 1.) önkormányzati rendelet módosítása | | | | |  |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi, Turisztikai és Városfejlesztési Bizottság** | 2015. február 5. | 23/2015. (II.5.) PTVB határozat | 4 igen szavazat és 1 nem szavazat | A bizottság az előterjesztés rendelet-tervezetében foglaltak elfogadását egyhangúlag javasolja a Képviselő-testület számára azzal a javaslattal, hogy a 4000 forintos bérlet helyett félévenként 2000 forintos bérlet kerüljön bevezetésre a Hévízen dolgozók részére, továbbá 1 év múlva – a bevételi számok figyelembe vételével - vizsgálják felül az egész rendszert. |

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Hévíz város közterületein a járművel várakozás rendjéről szóló 21/2008. (X. 1.) önkormányzati rendelet módosítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Jogi- Ügyrendi,**  **Szociális Bizottság** | 2015. február 5. | 8/2015. (II.5.) JÜSZB határozat | | 3 igen szavazat | A bizottság az előterjesztés rendelet-tervezetében foglaltak elfogadását egyhangúlag javasolja a Képviselő-testület számára azzal a javaslattal, hogy a 4000 forintos bérlet helyett félévenként 2000 forintos bérlet kerüljön bevezetésre a Hévízen dolgozók részére, továbbá 1 év múlva – a bevételi számok figyelembe vételével - vizsgálják felül az egész rendszert. |

**6.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |
|  |  |  |  |