**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/165-1 /2015.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testülete**

**2015. február 12-ei nyilvános ülésére**

**Tárgy:** NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projektet érintő kérdésekről döntéshozatal

**Az előterjesztő:** Papp Gábor polgármester

**Készítette:** Babics Tamás osztályvezető

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a Hévíz Város Önkormányzata NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projekt keretében a Hévízi és Hévíz környéki autóbusz-megállóhelyek korszerűsítését végzi.

2014. augusztusában a Képviselő-testület a projekt belső tartalmi változása mellet döntött. Hévízen közműkiváltások akadályoztatása miatt elmarad 4 öböl, helyettük külső helyszíneken, Sármelléken 3, Alsópáhokon 1 öböl kiépítésére kerülne sor.

A döntés megvalósíthatósága érdekében a korábbi terveket készítő Pannonway Kft. megbízást kapott az új helyszínek terveinek elkészítésére, és a közműkezelői egyeztetéseket lefolytatta és a szükséges igazolásokat beszerezte. A tervező által leadott tervek szerinti műszaki tartalom megvalósítása bruttó 26.118.947.- Ft-ba kerülne, ezért kértük a műszaki tartalom, illetve az ahhoz kapcsolódó költségvetés csökkentését. A módosított műszaki tartalom költsége így bruttó 20.434.999.- Ft-ra változott.

Hévízen, a Vörösmarty és Kossuth L. utcákban elmaradó öblök költsége bruttó 15.853.385.- Ft. Látható, hogy a már csökkentett műszaki tartalmú külső helyszíni buszöblök és az elmaradó projektelemek költsége mintegy 5 millió Ft többletköltséget jelent.

A megoldás érdekében több egyeztetést folytattunk le, és az alábbi négy megoldási javaslat született:

1. A módosított elképzelés szerint megépülnek a külső négy helyszínen a buszöblök. Ez az árazott tervezői költségvetés szerint bruttó 20.434.999,- Ft. Erre a fedezet a Hévízen elmaradó öblök miatt 15.853.385,- Ft erejéig rendelkezésre áll, további költségvetési fedezet, azaz 4.581.614,- Ft biztosítása szükséges. E javaslat elfogadása esetén közbeszerzési eljárást kell lefolytatni, és mindenképpen határidő hosszabbítást kell kérni a projekt befejezési határidejére.
2. Megoldás lehet a hévízi helyszínek újra előtérbe helyezése. Ebben az esetben számolni kell azzal a tényezővel, ami miatt a korábbi döntés is született, hogy a helyszíneken jelentős közműkiváltási feladatokat kell megoldani, amik a pályázat beadási szakaszában nem voltak ismertek.

A Vörösmarty utcában tervezett 2 felújítás helyszínei az E-On 22 kV-os régi korszerűtlen földkábelei közelében vannak, így a szolgáltató a kiváltásukat előírta. Az erősáramú kábelek kiváltásának eljárási ideje optimális esetben 6 hónap, de a gyakorlat szerint ez az idő hosszabb. Ugyanez vonatkozik a Kossuth Lajos utcai öblökre, ott a közvilágítási rendszeren szükséges kiváltás és az ellenkező oldalra kandelábert kell áthelyezni. A Támogatási Szerződés szerinti befejezési határidő 2015. május 31., mely időpontra a tervezett beruházás nem tud megvalósulni. A Közreműködő Szervezet szóbeli tájékoztatása alapján a projekt befejezési határidejében módosítás kérhető, azonban ezzel a módosítással is kétséges a projekt megfelelő szintű befejezése.

El kell készíttetnünk a kiváltási tervet, az E-On-nál minősített tervezővel. A tervezőnek kötelezően műszaki egyeztetést kell tartania az E-on-nal. Kérdéses az új vezeték nyomvonala is, mert a Vörösmarty utca két helyszínén problémát okozhat a szabványoknak megfelelő helyszín kiválasztása. A tervezési folyamatot az E-On is elvégezheti, de akkor annak időszükséglete jóval hosszabb. Ezt követően belső zsűri véleményezi a tervet, és ha minden rendben és nem kell átdolgozni, akkor kezdődhet a kivitelezési szakasz. Kivitelező is csak minősített vállalkozás lehet. A kiváltás költsége jelenleg nem meghatározható, mert csak a terv ismeretében lesz meg a műszaki tartalom. Az E-On szóbeli tájékoztatása alapján ennek költsége minimum 10 millió Ft várható. Ha a Hévízi helyszíneket kívánjuk mégis megépíteni, akkor a 4 öböl költsége várhatóan 25 millió Ft-os nagyságrendet tesz ki. Jelenleg rendelkezésre 15.853.385.-Ft áll.

E javaslat elfogadása esetén a tervező kiválasztására beszerzési eljárást, majd a kivitelezésre közbeszerzési eljárást kell lefolytatni, és mindenképpen határidő hosszabbítást kell kérni a projekt befejezési határidejére. Hangsúlyozandó, amennyiben a Közreműködő Szervezet hozzájárul a projekt befejezési határidejének módosításához, az nem lehet későbbi időpont, mint 2015. szeptember 30, mely határidő szintén nem valószínű, hogy elegendő a 4 hévízi öböl megvalósítására.

1. A hévízi helyszínek közül megépülne a két Vörösmarty utcai buszöböl. A Vörösmarty utcai öblöknél szükséges teendőket a fentiekben összefoglaltuk. Az eljárás és az ahhoz szükséges idő megegyezik az előzőekben leírt időszükségletekkel. Az egyeztetések és közszolgáltatói egyeztetések időszükségletét nem befolyásolja az, hogy nem 4 öblöt, hanem csak a kettő Vörösmarty utcai öblöt kívánjuk megvalósítani. Ezen alternatíva választása csak a költségeket befolyásolja. Az elektromos hálózat kiváltásának költsége a 10 millió Ft-ot mindenképpen megközelíti, de ebben az esetben az elmaradó Kossuth utcai öbölpár költségével csökken, ami 10.856.000.- Ft, tehát a közműkiváltások összegével azonos nagyságrendű.

E javaslat elfogadása esetén az előzőekben leírt eljárást kell lefolytatni, és mindenképpen határidő hosszabbítást kell kérni a projekt befejezési határidejére. Hangsúlyozandó, amennyiben a Közreműködő Szervezet hozzájárul a projekt befejezési határidejének módosításához, az nem lehet későbbi időpont, mint 2015. szeptember 30, mely határidő szintén nem valószínű, hogy elegendő a Vörösmarty utcai kettő hévízi öböl megvalósítására.

1. Lehetőség van a projekt műszaki tartalmának csökkentésére, mely alapján nem épül meg a 4 öböl. Szóban egyeztetést folytatunk a Közreműködő Szervezettel annak tisztázására, hogy jár-e negatív következményekkel a 4 öböl elmaradása. Tájékoztatásuk szerint ez az Önkormányzatra nézve nem jár szankciókkal. A támogatás összegét az elmaradó 4 hévízi öböl költségével csökkentik, azaz 15.853.385,- Ft támogatás visszavonásra kerül. A projekt ezen részének támogatási intenzitása 100 %-os, így a változás önerőt nem érint.

**Tisztelt Képviselő-testület!**

Az előterjesztésben bemutattunk 3 döntési lehetőséget felvázolva annak költségeit, kockázatait.

A határozati javaslatban ezért a három alternatívát szerepeltetjük. Az alternatívákból választva kérjük a Képviselő-testületet a döntés meghozatalára.

**2.**

**Határozati javaslat**

1. alternativa:

Hévíz Város Önkormányzat Képviselő-testülete az NYDOP-3.2.1/B-12-2013-0007 számú „Hévíz Város és környezetének közösségi közlekedésfejlesztése” című pályázati projekt 4 külső helyszínen, Sármelléken 3, Alsópáhokon 1 buszöböl kiépítését elrendeli, továbbá az ehhez szükséges fedezetet, azaz 4.581.614,- Ft-ot a 2015. évi költségvetés tartalékának terhére biztosítja.

Elrendeli a közbeszerzési eljárás megindítására vonatkozó ajánlattételi felhívás és dokumentáció elkészítését képviselő-testületi jóváhagyásra.

Felelős: Papp Gábor polgármester

Határidő: 2015. február 20.

1. alternatíva:

Hévíz Város Önkormányzat Képviselő-testülete az NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projekt megvalósításánál elrendeli Hévíz, Vörösmarty utcában 2, Kossuth Lajos utcában tervezett 2 buszöböl megépítését. A kivitelezéshez szükséges további bruttó 10.000.000.- Ft-ot a 2015. évi költségvetés terhére biztosítja.

A Képviselő-testület elrendeli a közbeszerzési felhívás dokumentáció elkészítését képviselő-testületi jóváhagyásra.

Felelős: Papp Gábor polgármester

Határidő: 2015. február 20.

1. alternatíva

Hévíz Város Önkormányzat Képviselő-testülete az NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projekt megvalósításánál elrendeli Hévíz, Vörösmarty utcában 2 buszöböl megépítését. A kivitelezéshez szükséges további bruttó 10.000.000.- Ft-ot a 2015. évi költségvetés tartalékának terhére biztosítja.

A Képviselő-testület elrendeli a közbeszerzési felhívás dokumentáció elkészítését képviselő-testületi jóváhagyásra.

Felelős: Papp Gábor polgármester

Határidő: 2015. február 20.

1. alternatíva:

Hévíz Város Önkormányzat Képviselő-testülete az NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projekt műszaki tartalmának csökkentését rendeli el a Hévízen elmaradó 4 öböl bruttó 15.853.385.-Ft költségével.

Felkéri a polgármestert, hogy a Közreműködő Szervezetnél a módosítás érdekében járjon el.

Felelős: Papp Gábor polgármester

Határidő: 2015. február 28.

**3.**

**Bizottsági állásfoglalás**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  NYDOP-3.2.1/B-12-2013-0007 számú Hévíz Város és környezetének közösségi közlekedésfejlesztése című pályázati projektet érintő kérdésekről döntéshozatal | | | | |  |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi, Turisztikai és Városfejlesztési Bizottság** | 2015. február 5. | 11/2015. (II.5.) PTVB határozat | 5 igen szavazat | A bizottság az előterjesztés 4. alternatívájú határozati javaslatában foglaltak elfogadását egyhangúlag javasolja a Képviselő-testület számára. |

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
|  | **egyeztetési kötelezettség** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |